pythainlp/thai-wiki-dataset-v3 huggingface dataset:
หม่อมเจ้าอุทัยกัญญา ภาณุพันธุ์

หม่อมเจ้าอุทัยกัญญา ภาณุพันธุ์ (ประสูติ 24 ตุลาคม พ.ศ. 2476) เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช ประสูติแต่หม่อมพเยาว์ ภาณุพันธุ์ ณ อยุธยา และเป็นพระราชปนัดดาในพระบาทสมเด็จพระจอมเกล้าเจ้าอยู่หัว
== พระประวัติ ==
หม่อมเจ้าอุทัยกัญญา มีนามลำลองว่า ท่านหญิงนิด ประสูติเมื่อวันที่ 24 ตุลาคม พ.ศ. 2476 เป็นพระธิดาพระเจ้าวรวงศ์เธอ กรมหมื่นภาณุพงศ์พิริยเดช ประสูติแต่หม่อมพเยาว์ ภาณุพันธุ์ ณ อยุธยา (สกุลเดิม นายนันท์) มีเชษฐาร่วมหม่อมมารดา คือ หม่อมเจ้านิพัทธพันธุพงศ์ ภาณุพันธุ์ เมื่อหม่อมเจ้าอุทัยกัญญามีชันษา 9 เดือน กรมหมื่นภาณุพงศ์พิริยเดชก็สิ้นพระชนม์ หลังจากนั้นหม่อมเจ้าวิไลกัญญา ภาณุพันธุ์ ชายาเอกของกรมหมื่นภาณุพงศ์พิริยเดชซึ่งมีพระเมตตาต่อพระบุตรองค์อื่น ๆ ของสวามี ทรงรับพระธิดาสามองค์ของกรมหมื่นภาณุพงศ์พิริยเดชที่ประสูติกับอนุภรรยามาชุบเลี้ยงดุจธิดาแท้ ๆ คือ ประภาพันธุ์ กรโกสียกาจ พันธุ์วโรภาส เศวตรุนทร์ และหม่อมเจ้าอุทัยกัญญา ภาณุพันธุ์ โดยอาศัยอยู่ร่วมกันจนกระทั่งหม่อมเจ้าวิไลกัญญาสิ้นชีพิตักษัย
หม่อมเจ้าหญิงอุทัยกัญญาเข้ารับราชการที่สำนักงานคณะกรรมการข้าราชการพลเรือน (ก.พ.) จนกระทั่งเกษียณอายุราชการในตำแหน่งข้าราชการพลเรือนระดับ 8 สังกัดสำนักนายกรัฐมนตรี
== กรณียกิจ ==
หม่อมเจ้าอุทัยกัญญา ภาณุพันธุ์ ทรงปฏิบัติกรณียกิจในฐานะพระอนุวงศ์ในด้านศาสนา หม่อมเจ้าอุทัยกัญญามักเสด็จไปปฏิบัติธรรม บำเพ็ญกัมมัฏฐานอยู่บ่อย ๆ จนพระสงฆ์ที่วัดธาตุวังจาน จังหวัดนครพนม ได้รวบรวมเงินบริจาคจัดสร้างพระตำหนักสำหรับรับรองให้สมเกียรติกับฐานันดรศักดิ์ของเจ้านายที่มาปฏิบัติธรรม หม่อมเจ้าอุทัยกัญญาประทานชื่อว่า "ตำหนักอุทัยทรงธรรม" เมื่อวันที่ 15 กันยายน พ.ศ. 2563 และมีกรณียกิจด้านสถาบันการศึกษา ซึ่งส่วนใหญ่เกี่ยวข้องกับการระลึกถึงสมเด็จพระเทพศิรินทราบรมราชินี
การระบาดทั่วของโควิด-19 ในประเทศไทย หม่อมเจ้าอุทัยกัญญาทรงบริจาคเครื่องผลิตออกชิเจน ขนาด 10 ลิตร จำนวน 2 เครื่อง และเครื่องวัดออกซิเจนปลายนิ้ว จำนวน 100 ชุด รวมทั้งเครื่องปรอดไว้ไข้ จำนวน 100 ชุด ผ่านผู้แทนองค์แก่โรงพยาบาลส่งเสริมสุขภาพตำบลบ้านแม่กุ้งหลวง จังหวัดเชียงใหม่ เพื่อให้เจ้าหน้าที่ใช้ในการปฏิบัติหน้าที่
== เกียรติยศ ==
=== เครื่องราชอิสริยาภรณ์ ===
=== ตราประจำองค์ ===
หม่อมเจ้าอุทัยกัญญามีตราประจำพระองค์ เป็นอักษรนาม อก. (มาจากพระนาม อุทัยกัญญา) โดยตัว อ มีสีชมพู และตัว ก มีสีเขียว เบื้องบนมีตราอาทิตย์อุทัย ซึ่งสื่อถึงสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ต้นราชสกุลภาณุพันธุ์
== พงศาวลี ==
==อ้างอิง==
ราชสกุลภาณุพันธุ์
หม่อมเจ้าหญิง
ข้าราชการพลเรือนชาวไทย
ผู้ได้รับเหรียญจักรพรรดิมาลา
เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน

เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน (The Little Mermaid: Areil's Beginning) เป็นภาพยนตร์แอนิเมชันที่ออกฉายในปี ค.ศ. 2009 ภาพยนตร์เรื่องนี้เป็นภาพยนตร์ภาคที่สามในภาพยนตร์ชุด เงือกน้อยผจญภัย ต่อจากภาพยนตร์เรื่อง เงือกน้อยผจญภัย ภาค 2 ตอน วิมานรักใต้สมุทร ซึ่งภาพยนตร์ภาคนี้เป็นเรื่องราวก่อนหน้าเหตุการณ์ที่จะเกิดในภาพยนตร์ภาคหนึ่ง และภาคสอง
==เนื้อเรื่อง==
เรื่องราวที่แปรเปลี่ยนแอเรียลให้เป็นเจ้าหญิงแห่งท้องทะเล นานมาแล้ว ก่อนที่แอเรียลจะอยู่บนโลกมนุษย์กับเจ้าชายอีริค เธอเป็นหนึ่งในธิดาทั้งเจ็ดผู้เป็นที่รักของเจ้าสมุทรไทรทันผู้ทรงอำนาจ แต่ขณะนั้นโลกใต้สมุทรเกิดปัญหาและเสียงเพลงกลายเป็นสิ่งต้องห้าม ในการผจญภัยในโลกแห่งมนต์วิเศษนี้ แอเรียลและเหล่าพี่สาว รวมถึงเซบาสเตียนและฟลาวน์เดอร์ เพื่อนผู้ซื่อสัตย์ก็ต้องต่อสู้เพื่อนำเสียงเพลงและมิตรภาพกลับมาสู่แอตแลนติกา
== นักแสดง (ผู้ให้เสียงพากย์) ==
โจดี้ เบนสัน พากย์เป็น เจ้าหญิงแอเรียล
ทารา สตรอง พากย์เป็น อเดลล่า, แอนดริน่า
แพท แคร์โรล พากย์เป็น แม่มดมอร์กานา
บัดดี้ แฮคเก็ตต์ พากย์เป็น สคัตเทิล
พาร์กเกอร์ กริส พากย์เป็น ฟลาวน์เดอร์
จิม คัมมิงส์  พากย์เป็น ราชาไทรทัน, เชลล์โบว
ซามูแอล อี. ไรท์ พากย์เป็น เซบาสเตียน, ผู้บรรยาย
อันเดรีย โรบินสัน รับบท ราชินีอธีน่า (ตอนร้องเพลง)
โลแลเรย์ ฮิลล์ บัตเตอร์ รับบท ราชินีอธีน่า
== อ้างอิง ==
==แหล่งข้อมูลอื่น==
ภาพยนตร์อเมริกัน
ภาพยนตร์เกี่ยวกับเงือก
ภาพยนตร์จินตนิมิตเพลงอเมริกัน
อ็องรี อ็องตวน เจ้าชายรัชทายาทแห่งลีญ

อ็องรี อ็องตวน เจ้าชายรัชทายาทแห่งลีญ (His Highness Henri Antoine, Hereditary Prince of Ligne)  เป็นพระโอรสพระองค์แรกใน มีแชล เจ้าชายที่ 14 แห่งลีญ กับ เจ้าหญิงเอเลนอราแห่งลีญ เป็นพระนัดดาใน เจ้าหญิงอาลิกซ์ เจ้าหญิงแห่งลีญ กับอ็องตวน เจ้าชายที่ 13 แห่งลีญ เป็นพระปนัดดาในแกรนด์ดัชเชสชาร์ล็อตแห่งลักเซมเบิร์ก กับเจ้าชายเฟลิกซ์แห่งบูร์บง-ปาร์มา พระองค์ได้รับการสถาปนาเป็น เจ้าชายรัชทายาทแห่งลีญ หลังจากพระบิดาสืบพระอิสริยยศต่อจากพระอัยกา
== อ้างอิง ==
Princes of Ligne
บุคคลที่เกิดในปี พ.ศ. 2528
ราชวงศ์บูร์บง-ปาร์มา
ราชวงศ์ลีญ
เจ้าหญิงคริสตินแห่งออร์เลอ็อง-บรากังซา

เจ้าหญิงคริสตินแห่งออร์เลอ็อง-บรากังซา (Her Royal Highness Princess Christine of Orléans-Braganza) (เดิม เจ้าหญิงคริสตินแห่งลีญ) พระธิดาในอ็องตวน เจ้าชายที่ 13 แห่งลีญ กับเจ้าหญิงอาลิกซ์ เจ้าหญิงแห่งลีญ เป็นพระนัดดาในแกรนด์ดัชเชสชาร์ล็อตแห่งลักเซมเบิร์ก กับเจ้าชายเฟลิกซ์แห่งบูร์บง-ปาร์มา เป็นพระขนิษฐาใน มีแชล เจ้าชายที่ 14 แห่งลีญ และเป็นพระมาตุจฉาในอ็องรี อ็องตวน เจ้าชายรัชทายาทแห่งลีญ พระองค์เสกสมรสกับเจ้าชายอังโตนีอูแห่งออร์เลอ็อง-บรากังซา มีพระบุตร 4 พระองค์
== อ้างอิง ==
บุคคลที่เกิดในปี พ.ศ. 2498
ราชวงศ์บูร์บง-ปาร์มา
ราชวงศ์ลีญ
ราชวงศ์บรากังซา
ศักดา ฝ่ายอินทร์

ศักดา ฝ่ายอินทร์ (ชื่อเล่น: เปี๊ยก; 17 เมษายน พ.ศ. 2534 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองหลัง
== ผลงานระดับนานาชาติ ==
พ.ศ. 2555 ได้มีการประกาศชื่อศักดา ฝ่ายอินทร์ ให้ทำหน้าที่ร่วมกับทีมชาติไทย ในการแข่งขันฟุตบอลเอเชียเยาวชนอายุไม่เกิน 22 ปี 2013 รอบคัดเลือก ที่จัดขึ้น ณ ประเทศลาว ส่วนในปี พ.ศ. 2556 ได้มีการประกาศชื่อของเขาร่วมกับทีมชาติ ในการแข่งขันซีเกมส์ 2013 ที่จัดขึ้น ณ ประเทศพม่า
== เกียรติประวัติ ==
ระดับนานาชาติ
ไทย ยู-23 ปี
แม่โขงคัพ (ประเทศกัมพูชา)
* 16px ผู้ชนะ (1 สมัย) : พ.ศ. 2556
== อ้างอิง ==
== แหล่งข้อมูลอื่น ==
Profile  at Goal
นักฟุตบอลชาวไทย
กองหลังฟุตบอล
ผู้เล่นในไทยลีก
บุคคลจากจังหวัดสกลนคร
ผู้เล่นสโมสรฟุตบอลจัมปาศรี ยูไนเต็ด
ผู้เล่นสโมสรฟุตบอลศรีสะเกษ
ผู้เล่นสโมสรฟุตบอลราชนาวี
ผู้เล่นสโมสรฟุตบอลเมืองทอง ยูไนเต็ด
ผู้เล่นสโมสรฟุตบอลบางกอก
ผู้เล่นสโมสรฟุตบอลตราด
ผู้เล่นสโมสรฟุตบอลสุโขทัย
ผู้เล่นสโมสรฟุตบอลคัสตอม ยูไนเต็ด
ผู้เล่นสโมสรฟุตบอลเกษตรศาสตร์
ผู้เล่นสโมสรฟุตบอลระยอง
ผู้เล่นสโมสรฟุตบอลชัยนาท ยูไนเต็ด
ผู้เล่นสโมสรฟุตบอลกาญจนพัฒน์
คริส คอร์เนลล์

คริส คอร์เนลล์ (Chris Cornell; 20 กรกฎาคม ค.ศ. 1964&nbsp;– 18 พฤษภาคม ค.ศ. 2017) เป็นนักดนตรีและนักร้อง-นักแต่งเพลงชาวอเมริกัน เป็นที่รู้จักดีในฐานะนักร้องนำวงและซาวด์การ์เดน และออดิโอสเลฟ เคยคว้ารางวัลแกรมมีมาแล้วถึงสองครั้ง และยังเป็นที่รู้จักในผลงานเดี่ยวของเขาอีกด้วย เริ่มมีผลงานบันทึกเพลงมาตั้งแต่ปี 1991 กับ Temple of the Dog วงดนตรีอันเป็นอนุสรณ์ระลึกถึงเพื่อนของเขา แอนดรูว์ วูด
คอร์เนลล์ ยังเป็นหนึ่งในผู้นำการเคลื่อนไหวของดนตรีกรันจ์ในยุค 1990 และยังรู้จักกันดีในฐานะนักแต่งเพลง มีเสียงร้องที่ใช้ช่วงเสียงเกือบครบสี่ออกเทฟ รวมทั้งเทคนิคการใช้พลังเสียงร้องที่สูง เขาปล่อยอัลบั้มเดี่ยวทั้งสี่สตูดิโออัลบั้มได้แก่ Euphoria Morning (1999) Carry On (2007) Scream (2009) Higher Truth (2015) และไลฟ์อัลบั้ม Songbook (2011) คอร์เนลล์ได้รับการเสนอเข้าชิงรางวัลลูกโลกทองคำจากเพลง "The Keeper" ซึ่งปรากฏภาพยนตร์ Machine Gun Preacher และยังเป็รผู้ร่วมแต่งเพลงประกอบภาพยนตร์ "You Know My Name" เรื่อง Casino Royale ซิงเกิลเดี่ยวครั้งสุดท้ายของเขาคือ "The Promise" ที่ได้แต่เพลงปิดให้แก่ภาพยนตร์ที่มีชื่อเดียวกัน เขาได้รับการลงคะแนนเสียงให้เป็น "นักร้องเพลงร็อกที่ยิ่งใหญ่ที่สุด" โดยผู้อ่านจาก Guitar World, มีรายชื่อในอันดับ 4 ของ "นักร้องเฮฟวีเมทัลในอันดับท็อป 100 ตลอดตาล" โดย Hit Parader, อยู่ในอันดับที่ 9 ของรายชื่อ "นักร้องนำที่ดีที่สุดตลอดกาล" โดย Rolling Stone อันดับที่ 12 ในรายชื่อ "22 Greatest Voices in Music" ของ MTV
คอร์เนลล์เสียชีวิตจากการฆ่าตัวตายเมื่อวันที่ 18 พฤษภาคม ค.ศ. 2017 ในห้องพักของโรงแรมเอ็มจีเอ็ม แกรนด์ ดีทรอยต์ หลังจากคอนเสิร์ตของวงซาวด์การ์เดน เมื่อคืนก่อนหน้า
== อ้างอิง ==
นักร้องอเมริกัน
นักดนตรีชาวอเมริกัน
ชาวอเมริกันเชื้อสายไอริช
ชาวอเมริกันเชื้อสายยิว
นักดนตรีออลเทอร์นาทิฟร็อกชาวอเมริกัน
นักดนตรีที่ฆ่าตัวตาย
ผู้ฆ่าตัวตายด้วยการแขวนคอ
มิสแกรนด์เวเนซุเอลา

มิสแกรนด์เวเนซุเอลา (Miss Grand Venezuela) หรือในช่วงปี ค.ศ. 2013-2016 เป็นที่รู้จักกันในอีกชื่อคือ นางงามกีฬาเวเนซุเอเลา (Señorita Deporte Venezuela) เป็นตำแหน่งนางงามระดับประเทศของเวเนซุเอลา โดยผู้ได้รับตำแหน่งดังกล่าวจะได้เป็นตัวแทนของประเทศเพื่อเข้าร่วมการประกวดมิสแกรนด์อินเตอร์เนชันแนลในแต่ละปี ปัจจุบันมิสแกรนด์เวเนซุเอลาอยู่ภายใต้การดูแลของเฆออร์เฆ บิตเตลส์ ช่างอัญมณีชาวเวเนซุเอลา
มิสแกรนด์เวเนซุเอลา 2022 คนปัจจุบัน คือ บาเลนตินา มาร์ติเนซ (Valentina Martinez) จากรัฐอันโซอาเตกี
== ผู้ดำรงตำแหน่ง ==
== รองชนะเลิศ ==
== ผลงานการเข้าประกวดระดับนานาชาติ ==
สัญลักษณ์สี
=== มิสแกรนด์อินเตอร์เนชันแนล ===
==  ดูเพิ่ม ==
มิสแกรนด์อินเตอร์เนชันแนล
มิสเวเนซุเอลา
== อ้างอิง ==
มิสแกรนด์อินเตอร์เนชันแนลแบ่งตามประเทศ
เจ้าหญิงมารี กาบรีแยลแห่งลักเซมเบิร์ก

เจ้าหญิงมารี กาเบรียล เจ้าหญิงพระมารดาและเคาน์เตสแห่งโอลเทน-เลนเดอร์เบิร์ก (Her Royal Highness Princess Marie Gabriele of Luxembourg, Dowager , Countess of Holstein-Ledreborg ) เป็นพระธิดาพระองค์ที่ 4 ใน แกรนด์ดัชเชสชาร์ล็อตแห่งลักเซมเบิร์ก กับ เจ้าชายเฟลิกซ์แห่งบูร์บง-ปาร์มา เป็นพระขนิษฐาใน แกรนด์ดยุกฌ็องแห่งลักเซมเบิร์ก เป็นพระปิตุจฉาใน แกรนด์ดยุกอ็องรีแห่งลักเซมเบิร์ก พระองค์เสกสมรสกับ  คนุดที่ 7 เคานท์แห่งโอลเทน-เลนเดอร์เบิร์ก พระองค์จึงดำรงพระอิสริยยศเป็น เจ้าหญิงพระชายา และเคาน์เตสแห่งโอลเทน-เลนเดอร์เบิร์ก มีพระบุตร 8 พระองค์ ต่อมาพระสวามีสิ้นพระชนม์ พระธิดาพระองค์ใหญ่สืบพระอิสริยยศเป็น โมนิคที่ 8 เคาน์เตสแห่งโอลเทน-เลนเดอร์เบิร์ก พระองค์จึงดำรงพระอิสริยยศเป็น เจ้าหญิงพระมารดาและเคาน์เตสแห่งโอลเทน-เลนเดอร์เบิร์ก
ภายหลังการสิ้นพระชนม์ลงของ แกรนด์ดยุกฌ็องแห่งลักเซมเบิร์ก พระเชษฐา เมื่อวันที่ 23 เมษายน ค.ศ. 2019 พระองค์ทรงเป็นพระบุตรเพียงพระองค์เดียวใน แกรนด์ดัชเชสชาร์ล็อตแห่งลักเซมเบิร์ก กับ เจ้าชายเฟลิกซ์แห่งบูร์บง-ปาร์มา ที่ยังทรงพระชนม์ ก่อนสิ้นพระชนม์เมื่อวันที่ 10 กุมภาพันธ์ 2023 สิริพระชันษา 98 ปี
== พระอิสริยยศ ==
พ.ศ. 2468-2494: เจ้าฟ้าหญิงมารี กาเบรียล แห่งลักเซมเบิร์กเจ้าหญิงแห่งนัสเซาเจ้าหญิงแห่งบูร์บง - ปาร์มา
พ.ศ. 2494-2544: เจ้าฟ้าหญิงมารี กาเบรียล แห่งลักเซมเบิร์กและเคาน์เตสแห่งโอลเทน-เลนเดอร์เบิร์ก
พ.ศ. 2544-2566: เจ้าฟ้าหญิงมารี กาเบรียลแห่งลักเซมเบิร์ก  เจ้าหญิงพระมารดาและเคาน์เตสแห่งโอลเทน-เลนเดอร์เบิร์ก
== อ้างอิง ==
บุคคลที่เกิดในปี พ.ศ. 2468
ราชวงศ์บูร์บง-ปาร์มา
เจ้าหญิงลักเซมเบิร์ก
เอ็กซ์แอมแบสเซเดอส์

เอ็กซ์แอมแบสเซเดอส์ (X Ambassadors; บางครั้งใช้ XA) เป็นวงดนตรีร็อกจากเมืองอิธากา รัฐนิวยอร์ก สหรัฐอเมริกา ปัจจุบันประกอบด้วยสมาชิก 3 คนได้แก่ แซม แฮร์ริส (ร้องนำ), เคซีย์ แฮร์ริส (คีย์บอร์ด) และแอดัม เลวิน (กลอง) วงก่อตั้งในปี ค.ศ. 2009 โดยใช้ชื่อว่าแอมแบสเซเดอส์และออกอีพีเปิดตัว Ambassadors EP ที่มีซิงเกิลนำอย่าง "Tropisms" ต่อมาพวกเขาออกแอลพีชื่อ Litost ซึ่งเพลงชื่อเดียวกันใช้ประกอบในภาพยนตร์ เดอะโฮสต์ ต้องยึดร่าง ในปี ค.ศ. 2012 พวกเขาเซ็นสัญญากับซองส์มิวสิกพับลิชิง และออกซิงเกิล "Unconsolable" ที่ภายหลังมีการนำมาทำใหม่ ซิงเกิลดังกล่าวได้รับความสนใจจากแดน เรย์โนลส์ นักร้องนำวงอิแมจินดรากอนส์ ขณะที่เขาพักรักษาตัวที่โรงพยาบาลในเมืองนอร์ฟอร์ก รัฐเวอร์จิเนีย และเสนอให้ค่ายเพลงอินเตอร์สโคปเรเคิดส์ติดต่อไปที่วงนี้
ในปี ค.ศ. 2013 เอ็กซ์แอมแบสเซเดอส์ออกอีพีชื่อ Love Songs Drug Songs และร่วมทัวร์กับวงอิแมจินดรากอนส์, จิมมีอีตเวิลด์และเดอะมาวกลีส์ อีพีดังกล่าวขึ้นถึงอันดับที่ 11 ของชาร์ตอัลบั้มท็อปฮีตซีเกอส์ในสหรัฐ ปีต่อมาพวกเขาออกอีพีที่สาม The Reason และร่วมทัวร์กับวงแพนิก! แอตเดอะดิสโกและอิแมจินดรากอนส์ ในปี ค.ศ. 2015 พวกเขาออกอัลบั้มเต็มอัลบั้มแรกชื่อ VHS  ที่ขึ้นถึงอันดับที่ 7 ของชาร์ตบิลบอร์ด 200 และได้รับการรับรองระดับโกลด์จากสมาคมผู้ประกอบกิจการเพลงของสหรัฐอเมริกาและมิวสิกแคนาดา
== ผลงาน ==
=== อัลบั้ม ===
Litost (ค.ศ. 2012)
VHS (ค.ศ. 2015)
Orion (ค.ศ. 2019)
The Beautiful Liar (ค.ศ. 2021)
=== อีพี ===
Ambassadors (ค.ศ. 2009)
Love Songs Drug Songs (ค.ศ. 2013)
The Reason (ค.ศ. 2014)
Belong (ค.ศ. 2020)
== อ้างอิง ==
== แหล่งข้อมูลอื่น ==
กลุ่มดนตรีที่ก่อตั้งในปี พ.ศ. 2552
กลุ่มดนตรีร็อกสัญชาติอเมริกัน
นักดนตรีตาบอด
เจ้าชายคริสโตเฟอร์แห่งกรีซและเดนมาร์ก

เจ้าชายคริสโตเฟอร์แห่งกรีซและเดนมาร์ก ( His Royal Highness Prince Christopher of Greece and Denmark)  พระราชโอรสในพระเจ้าเยออร์ยีโอสที่ 1 แห่งกรีซ และ สมเด็จพระราชินีโอลกาแห่งกรีซ ทรงเข้าอภิเษกสมรสกับเจ้าหญิงฟรานคอซิสแห่งออร์เลอ็อง มีพระโอรสเพียงพระองค์เดียวคือ เจ้าชายไมเคิลแห่งกรีซและเดนมาร์ก ทั้งนี้ พระองค์ยังทรงเป็นพระปิตุลา (อา) ใน เจ้าชายฟิลิป ดยุกแห่งเอดินบะระ พระราชสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร
== อ้างอิง ==
ราชวงศ์กลึคส์บวร์ค
บุคคลจากเอเธนส์
ชารา เบย์

ชารา เบย์(Shara Bey) เป็นตัวละครในเรื่องแต่งชุดสตาร์ วอร์ส ปรากฏตัวในชุคการ์ตูนคอมมิคสตาร์ วอรส์
ชารา เบย์ เป็นมนุษย์เพศหญิง เป็นนักบินแห่งพันธมิตรฟื้นฟูสาธารณรัฐ ดำรงตำแหน่งยศเป็นร้อยโทในช่วงระหว่างสงครามกลางเมืองกาแลกติก. เธอได้แต่งงานกับจ่าเคย์ ดาเมรอน มีลูกชายคนหนึ่งชื่อ โพ ดาเมรอน เธอได้เสียชีวิตเมื่อปีที่ 10 หลังยุทธการยาวิน(หกปีหลังยุทธการเอนดอร์)
ตัวละครในสตาร์ วอร์ส
คณะศึกษาศาสตร์ มหาวิทยาลัยภาคตะวันออกเฉียงเหนือ

คณะศึกษาศาสตร์ มหาวิทยาลัยภาคตะวันออกเฉียงเหนือ (Faculty of Education, North Eastern University) เป็น คณะวิชา สังกัดมหาวิทยาลัยภาคตะวันออกเฉียงเหนือ จัดตั้งขึ้นเมื่อปี พ.ศ. 2559
มหาวิทยาลัยภาคตะวันออกเฉียงเหนือ ได้รับอนุมัติจากทบวงมหาวิทยาลัยให้จัดตั้งเป็นสถาบันอุดมศึกษาเอกชน เมื่อวันที่ 8 มีนาคม 2531 โดย นายสุบิน  ปิ่นขยัน ซึ่งเป็นรัฐมนตรีว่าการทบวงมหาวิทยาลัยในขณะนั้น เป็นผู้ลงนามออกใบอนุญาตจัดตั้งในนามของ "วิทยาลัยภาคตะวันออกเฉียงเหนือ (ว.ภ.น.) หรือ North Eastern College (N.E.C)"   และออกใบรับรองวิทยฐานะให้ วิทยาลัยภาคตะวันออกเฉียงเหนือทำการสอนในขณะนั้นในขั้นปริญญาตรี ตั้งแต่วันที่ 12 กรกฎาคม 2539 และในปีการศึกษา 2542 วิทยาลัยภาคตะวันออกเฉียงเหนือ ได้รับอนุญาตให้เปลี่ยนประเภทสถาบันอุดมศึกษา เป็น มหาวิทยาลัยภาคตะวันออกเฉียงเหนือ (ม.ภ.น.)  หรือ North Eastern University (N.E.U)  เมื่อวันที่ 27 ธันวาคม 2542 โดยนายประจวบ  ไชยสาสน์ รัฐมนตรีว่าการทบวงมหาวิทยาลัยเป็นผู้ลงนาม ในใบอนุญาตให้เปลี่ยนประเภทสถาบันอุดมศึกษา
ปีการศึกษา 2545 มหาวิทยาลัยภาคตะวันออกเฉียงเหนือ ได้รับอนุมัติให้เปิดสอนหลักสูตรศึกษาศาสตรมหาบัณฑิต  สาขาบริหารการศึกษา (ศษ.ม. / M.Ed.)
ปีการศึกษา 2551  สำนักงานคณะกรรมการการอุดมศึกษา (สกอ.)ได้อนุมัติให้มหาวิทยาลัยฯเปิดสอนระดับปริญญาเอกหลักสูตรปรัชญาดุษฎีบัณฑิต   สาขาวิชาการบริหารการศึกษา
ปีการศึกษา  2557 บัณฑิตวิทยาลัย ได้ดำเนินการเปิดสอนหลักสูตรประกาศนียบัตรบัณฑิตวิชาชีพครู (ป.บัณฑิตวิชาชีพครู) สำหรับผู้ที่ต้องการคุณวุฒิด้านวิชาชีพครู โดยได้รับการรับรองหลักสูตรจากคุรุสภา
ปีการศึกษา  2559  สภามหาวิทยาลัยได้อนุมัติให้ก่อตั้งคณะศึกษาศาสตร์
== หลักสูตร ==
{| class = "wikitable" width = 100%
|-
! colspan = "4" style = "background: yellow; color:black; " | หลักสูตรที่เปิดสอนในคณะศึกษาศาสตร์ มหาวิทยาลัยภาคตะวันออกเฉียงเหนือ
|-
! style = "background: orange; color:#fefefe; "| ระดับปริญญาตรี
! style = "background: orange; color:#fefefe; "| ระดับประกาศนียบัตรบัณฑิต
! style = "background: orange; color:#fefefe; "| ระดับปริญญาโท
! style = "background: orange; color:#fefefe; "| ระดับปริญญาเอก
|-
| valign = "top" |
หลักสูตรศึกษาศาสตรบัณฑิต (ศษ.บ.)
สาขาวิชาการศึกษาปฐมวัย
สาขาวิชาคอมพิวเตอร์ศึกษา
สาขาวิชาการประถมศึกษา
| valign = "top" |
หลักสูตรประกาศนียบัตรบัณฑิต (ป.บัณฑิต)
ประกาศนียบัตรบัณฑิต วิชาชีพครู
| valign = "top" |
หลักสูตรศึกษาศาสตรมหาบัณฑิต (ศษ.ม.)
สาขาวิชาการบริหารการศึกษา
สาขาวิชาหลักสูตรและการสอน
| valign = "top" |
หลักสูตรปรัชญาดุษฎีบัณฑิต (ปร.ด.)
สาขาวิชาการบริหารการศึกษา
สาขาวิชาการบริหารและภาวะผู้นำทางการศึกษา
|-
|}
==  แหล่งข้อมูลอื่น ==
เว็บไซต์อย่างเป็นทางการของมหาวิทยาลัยภาคตะวันออกเฉียงเหนือ 
เว๊บไซต์คณะศึกษาศาสตร์ มหาวิทยาลัยภาคตะวันออกเฉียงเหนือ 
== อ้างอิง ==
ศึกษาศาสตร์
ฟุตซอลทีมชาติยูเครน

ฟุตซอลแห่งชาติยูเครน (Ukraine national futsal team) เป็นตัวแทนของประเทศยูเครนในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสหพันธ์ฟุตบอลแห่งประเทศยูเครน มีผลงานคือเข้ารอบฟุตซอลชิงแชมป์โลกทั้งหมด 5 ครั้ง อันดับที่ดีที่สุดคืออันดับ 4 ในปี 1996 และเคยเข้าร่วมฟุตซอลชิงแชมป์ยุโรป 9 ครั้ง อันดับที่ดีที่สุดคืออันดับ 2 ในปี 2001 และ 2003
== รายการที่เข้าร่วม ==
=== ฟุตซอลชิงแชมป์โลก ===
=== ฟุตซอลชิงแชมป์ยุโรป ===
== หัวหน้าผู้ฝึกสอน ==
Gennadiy Lisenchuk – ตั้งแต่ 1994 ถึง 2012
Yevgen Ryvkin – ตั้งแต่ 9 มกราคม 2013
== ผู้เล่น ==
=== ผู้เล่นปัจจุบัน ===
จากชุด ฟุตซอลชิงแชมป์ยุโรป 2014
== ผลการแข่งขัน ==
=== 2014 ===
== อ้างอิง ==
== ดูเพิ่ม ==
Futsal Association of Ukraine (ukr) 
ฟุตบอลในประเทศยูเครน
ยูเครน
ยูเครน
ฟุตซอลทีมชาติเนเธอร์แลนด์

ฟุตซอลแห่งชาติเนเธอร์แลนด์ (Netherlands national futsal team)เป็นตัวแทนของทีมชาติเนเธอร์แลนด์ ในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของราชสมาคมฟุตบอลเนเธอร์แลนด์ (KNVB)  เนเธอร์แลนด์ได้จัดฟุตซอลชิงแชมป์โลกเป็นครั้งแรกในปี1989 ที่เมืองรอตเทอร์ดาม และได้อันดับ2ในปีเดี่ยวกันนั้นเอง
== รายการที่เข้าร่วม ==
=== ฟุตซอลชิงแชมป์โลก ===
=== ฟุตซอลชิงแชมป์ยุโรป ===
===ฟุตซอลกรังด์ปรีซ์===
==การเป็นเจ้าบ้าน==
1989 FIFA Futsal World Championship:  2nd
2006 Edegem 4 Nations Futsal Tournament:  1st
== ผู้เล่น ==
=== ผู้เล่นปัจจุบัน ===
จากชุด ฟุตซอลชิงแชมป์ยุโรป 2014
== ผลการแข่งขัน ==
=== 2014 ===
==อ้างอิง==
== แหล่งข้อมูลอื่น ==
KNVB.nl – Official website of the KNVB
กีฬาในประเทศเนเธอร์แลนด์
เนเธอร์แลนด์
เนเธอร์แลนด์
มายา มหาชน

มายา มหาชน (Maya Award) เป็นงานประกาศผลรางวัลบันเทิงที่จัดโดยนิตยสารมายาแชนแนล จัดขึ้นเพื่อมอบรางวัลให้แก่บุคคลในวงการบันเทิง ไม่ว่าจะเป็นวงการเพลง ภาพยนตร์ โทรทัศน์ และละครโทรทัศน์ โดยจะคัดสรรผู้สมควรได้รับการเสนอชื่อเข้าชิงจากผลงานในช่วง 1 ขวบปีที่ผ่านมา (ช่วงครึ่งปีหลังกับครึ่งปีแรกของปีที่จัดงาน) ส่วนวิธีหาผู้สมควรได้รับรางวัลนั้นจะให้ประชาชนเป็นผู้ตัดสิน เพื่อให้เหมาะสมกับชื่อรางวัล "มหาชน" โดยเก็บคะแนนจากผลโหวตทั้ง 2 ช่องทาง คือ โหวตผ่านทางโทรศัพท์มือถือและโหวตผ่านทางนิตยสารมายาแชนแนล บุคคลใดได้รับการโหวตมากที่สุดก็จะได้รางวัลไปครอง
รางวัลมายา มหาชน มีลำดับการจัดงานดังต่อไปนี้
มายา มหาชน 2015 (ครั้งที่ 1)
มายา มหาชน 2016 (ครั้งที่ 2)
มายา มหาชน 2017 (ครั้งที่ 3)
มายา มหาชน 2020
==อ้างอิง==
http://www.maya-channel.com/
รางวัลดนตรี
รางวัลโทรทัศน์
รางวัลภาพยนตร์ไทย
หม่อมเจ้าคำงอก ทองแถม

หม่อมเจ้าคำงอก ทองแถม (8 มีนาคม พ.ศ. 2431 – 20 มกราคม พ.ศ. 2472) พระโอรสในพระเจ้าบรมวงศ์เธอ กรมหลวงสรรพสาตรศุภกิจ กับหม่อมเจ้าสุวรรณ ทองแถม (ราชสกุลเดิม นิลรัตน)
หม่อมเจ้าคำงอกทรงรับราชการในกรมพระคลังมหาสมบัติ โดยเป็นข้าหลวงพระคลังมณฑลอุดรระหว่างปี พ.ศ. 2451 - 2455 และเป็นข้าหลวงพระคลังมณฑลภูเก็ตระหว่างปี พ.ศ. 2455 - 2459
== โอรส-ธิดา ==
ทรงมีหม่อมห้าม 3 คนคือ หม่อมแฟร์ หม่อมมงคล และหม่อมเรียม มีโอรสธิดารวม 11 คนคือ
แพทย์หญิง หม่อมราชวงศ์หญิงนันทา ชุติกร
หม่อมราชวงศ์คำเพิ่ม ทองแถม
หม่อมราชวงศ์หญิงกุนตี อ่องระเบียบ
หม่อมราชวงศ์หญิงศรีคำ สุนทานนท์
หม่อมราชวงศ์หญิงเกศินี ทองแถม
หม่อมราชวงศ์หญิงสุมิตรา ภักดีสมบัติ
หม่อมราชวงศ์ธารี ทองแถม
เรืออากาศเอก หม่อมราชวงศ์คำพูน ทองแถม
หม่อมราชวงศ์คำพัฒน์ ทองแถม
พันเอก (พิเศษ) หม่อมราชวงศ์ทองพรรณเจริญ ทองแถม
หม่อมราชวงศ์หญิงพีพวงคำ วัฒนานันท์
== พระยศ ==
– รองอำมาตย์เอก
3 ตุลาคม 2456 – อำมาตย์ตรี
19 ธันวาคม 2462 – จ่า
8 มกราคม 2462 – อำมาตย์เอก
=== พระยศเสือป่า ===
14 มิถุนายน 2457 – นายหมู่ตรี
4 กรกฎาคม 2458 – นายหมวดตรี
== เครื่องราชอิสริยาภรณ์ ==
==พงศาวลี==
== อ้างอิง ==
หม่อมเจ้า
ราชสกุลทองแถม
ราชสกุลนิลรัตน์
บอย (การ์ตูนญี่ปุ่น)

บอย (BØY, HARELUYA II BOY) เป็นการ์ตูนญี่ปุ่นที่แต่งโดยฮารูโตะ อุเมซาวะ เป็นเรื่องราวของฮิบิโน่ ฮาเรลูย่า นักเรียนนักเลงคนหนึ่งซึ่งมีจุดประสงค์จะครองโลก โดยตัวละครหลักทุกตัวดัดแปลงมาจากตัวละครในเรื่อง ฮาเรลูย่า (HARELUYA) ซึ่งเป็นการ์ตูนเล่มเดียวจบที่แต่งไว้ในปีเดียวกัน บอยถูกตีพิมพ์ในนิตยสารโชเน็งจัมป์รายสัปดาห์ช่วงปี พ.ศ. 2535-2542 และเคยจัดทำเป็นอนิเมะโทรทัศน์ออกอากาศทางโยะมิอุริเทเลแคสติงคอร์ปอเรชัน ส่วนในไทยออกอากาศทางช่องทรูสปาร์ก
== เนื้อเรื่อง ==
โอกาโมโตะ เคียวชิโร่  เด็กนักเรียนปีหนึ่งจากโรงเรียนราคุเอ็นผู้มีความใฝ่ฝันจะเป็นจิตรกร ได้พบกับนักเรียนร่วมชั้นที่ชื่อฮิบิโน่ ฮาเรลูย่า  บุตรชายของฮิบิโน่ ฮาเรบาเร  บาทหลวงประจำโบสถ์ ซึ่งฮิบิโน่มีความปรารถนาจะครองโลก เจ้าของวลี "ข้าจะครองโลก" หรือ "ตูข้ามันไร้เทียมทานเฟ้ย" ทั้งเป็นนักเลงหัวไม้จอมอันธพาล มักใช้คำพูดยียวนและหยิบอาวุธออกมาจากด้านหลังโดยเฉพาะกระทะและไม้เบสบอล และได้มาพบกับอิชิโจ มาโกโตะ  หนุ่มผมยาวซึ่งเป็นนักเรียนอันธพาลอีกคนหนึ่งที่มีความชื่นชอบในเพลงร็อก โดยเฉพาะเมื่อขึ้นคอนเสิร์ตยามวิกาลเขาจะจัดแต่งทรงผมให้ตั้งชี้ต่างจากตอนกลางวัน นอกจากนี้ยังมีเพื่อนสาวอีกคนหนึ่งคือยามานะ มิจิรุ  นักเรียนร่วมชั้นที่มักได้รับการช่วยเหลือจากทั้งสามคนเมื่อมีคนร้ายมาขโมยของในร้านของเธอ
ทั้งสามคนมักเสนอตัวช่วยเหลือผู้อื่นที่ถูกรังแกจากพวกอันธพาลกลุ่มบ่อยครั้ง แต่ด้วยความกล้าหาญและความเชื่อใจต่อสหายจึงทำให้ทั้งสามคนสามารถปราบเหล่าอันธพาลนั้นสำเร็จ หลังจากนั้นเป็นต้นมาพฤติกรรมของโอกาโมโตะ เคียวชิโร่จากเดิมที่เป็นคนอ่อนแอไม่สู้คน ได้พัฒนาเป็นคนที่ห้าวหาญและรักเพื่อนพ้อง
ในตอนจบของเรื่องโอกาโมโตะ เคียวชิโร่ได้คบหากับยามานะ มิจิรุ และเดินทางไปศึกษาต่อเพื่อเป็นจิตรกรที่ฝรั่งเศส ส่วนฮิบิโน่ ฮาเรลูย่า และอิชิโต มาโกโตะได้เป็นศิลปินร็อกในนามวงไฟเยอร์กันส์ เพราะดนตรีนั้นไร้พรมแดน และได้ครองโลกตามอุดมคติของตน
== อ้างอิง ==
การ์ตูนญี่ปุ่น
การ์ตูนญี่ปุ่นแนวโชเน็ง‎
โสน

โสน, โสนหิน หรือ โสนกินดอก  เป็นพืชประจำถิ่นในทวีปเอเชียและแอฟริกา เป็นไม้ในตระกูลปาปิโอนีอี เป็นพืชที่ขึ้นเองตามธรรมชาติทั่วไปในที่ชื้นแฉะ โดยเฉพาะตามริมคลองและริมคันนา ชื่อสามัญอื่น ๆ คือ โสนดอกเหลือง ทางพายัพเรียก ผักฮองแฮง ทางกะเหรี่ยง-แม่ฮ่องสอนเรียก สีปรีหลา
== ลักษณะ ==
เป็นต้นไม้พุ่มขนาดกลาง ลำต้นสูงเปราะบาง ไม่มีแก่น มีกิ่งก้านเล็กน้อยตอนบน ใบเล็กเป็นฝอยคล้ายใบมะขามหรือใบกระถิน ดอกสีเหลืองคล้ายดอกแคหรือดอกถั่ว มีฝักเมื่อแก่จัด คล้ายฝักถั่วเขียวแต่ยาวกว่ามาก สูงประมาณ 2-3 เมตร
== การใช้ประโยชน์ ==
ในประเทศไทยนิยมนำไปปรุงอาหาร ดอกโสนมีวิตามินเอสูง ดอกโสนนำไปลวกแล้วกินกับน้ำพริกหรือนำไปดองกับน้ำซาวข้าว กินกับน้ำพริกปลาทู นำไปชุบไข่ทอด แกงส้มหรือแกงใส่ไข่มดแดง ใช้ทำขนมดอกโสน ซึ่งมีลักษณะคล้ายขนมขี้หนู แต่เอาดอกโสนมาคลุกเพิ่ม อาหารชาววังเรียกขนมนี้ว่าขนมโสนน้อยเรือนงาม  ในใบมีสารสีเหลืองกลุ่มแคโรทีนอยด์ ใช้แต่งสีเหลืองในขนมหลายชนิด เช่น ขนมดอกโสน ขนมขี้หนู ขนมบัวลอย โดยนำดอกโสนมาบดหรือโม่ผสมกับแป้ง
นอกจากนั้น ดอกโสนเป็นดอกไม้ประจำจังหวัดพระนครศรีอยุธยา ข้าราชการและประชาชนชาวจังหวัดพระนครศรีอยุธยายังใส่เสื้อประจำจังหวัดพระนครศรีอยุธยาลายดอกโสนมาปฏิบัติงานกันทุกวันศุกร์ ทั้งนี้เสื้อลายดอกโสนยังเป็นสินค้าของฝากของจังหวัดพระนครศรีอยุธยาอีกด้วย แหล่งที่นิยมขายเสื้อลายดอกโสนจะอยู่ที่ตลาดหัวรอ และตลาดเจ้าพรหม ซึ่งมีหลายสีให้เลือก แต่สีที่นิยมที่สุดและเป็นที่รู้จักกันมากที่สุดคือสีน้ำเงิน
== อื่น ๆ ==
รู้หรือไม่ว่านอกจากดอกโสนที่คนไทยมักนำมาทำเมนูอาหารต่าง ๆ แล้ว โคนต้นดอกโสนยังเป็นพื้นที่ชั้นดีสำหรับการปลูก "เห็ดตับเต่า" ซึ่งถือเป็นเห็ดหายากรสชาติอร่อย โดยเรามักจะเห็นคนที่ทำอาชีพปลูกเห็ดตับเต่าขายจะใช้กอต้นโสนเป็นพื้นที่ปลูก เพราะแสง อุณหภูมิ ความชื้น เอื้อต่อการเติบโตของเห็ดชนิดนี้ได้เป็นอย่างดี
== อ้างอิง ==
อลิศชา ใจงาม. รอบรู้เรื่องพรรณไม้ สำนักพิมพ์ฟ้าใส, หน้า 36.
เส้นทางขนมไทย. กทม. แสงแดด. 2553. หน้า 77 - 79
ดอกไม้ประจำจังหวัดของไทย
สกุลโสน
พืชที่รับประทานได้
ดอกไม้ที่เป็นอาหาร